A 2010-es szezont egy nyolcadik helyezéssel kezdte Sao Pauloban. Az első tízben végzett Alabamában és Long Beach-en is. Az indianapolisi 500-on két körrel a verseny vége előtt Ryan Hunter-Reay mellett haladt amikor a két kocsi oldala és kereke összeért. Conway ellenfele autójáról elrugaszkodva, Hunter-Reay autóján felrepülve a levegőbe emelkedett és nagysebességgel a betonkorlátnak illetve a védőkerítésnek ütközött. A versenyautó darabjaira törött és szinte csak a vezetőt védő pilótafülke maradt egyben belőle. Conwayt lábtöréssel az egyik helyi kórházba szállították.